

Päevakorral
25.10.2016
Finantsinspektsioon väljastas 24. oktoobril makseasutuste ja e-raha asutuste seaduse põhjal Meieni OÜ-le loa kasutada seaduses sätestatud erandit.
Erandi luba võimaldab Meieni OÜ-l osutada raha siirdamise teenust mahupiiranguga. Erandi loa väljastamise üks eeldusi on see, et äriühingu maksetehingute keskmine kuine summa on viimase 12 kuu jooksul olnud väiksem kui üks miljon eurot.
Finantsinspektsiooni juhatus tegi 24. oktoobri 2016 otsusega ettekirjutuse Fort Kindlustusmaakler OÜ-le (pankrotis). Ettekirjutuse järgi on äriühingul keelatud maaklerilepingute sõlmimine ja kindlustusmaakleri vahendustegevus.
21.10.2016
Euroopa Väärtpaberiturujärelevalve (ESMA) avaldas 20. oktoobril 2016 kahed turukuritarvituse määrust selgitavad suunised.
Suunised „Siseteabe avaldamisega viivitamine“ sisaldab mittetäielikku ja soovituslikku loendit emitentide õigustatud huvidest, mida tõenäoliselt kahjustaks siseteabe viivitamatu avaldamine, ja olukordadest, kus avaldamisega viivitamine oleks tõenäoliselt avalikkust eksitav, vastavalt Euroopa Parlamendi ja nõukogu määruse (EL) nr 596/2014 artikli 17 lõikele 11.
Suuniseid „Turu sondeerimise teavet saavad isikud“ kohaldatakse seoses tegurite, abinõude ja dokumentidega, mida turu sondeerimise teavet saav isik peab arvestama ja rakendama vastavalt Euroopa Parlamendi ja nõukogu määruse (EL) nr 596/2014 artikli 11 lõikele 11.
Finantsinspektsioon peab ESMAt suuniste järgmisest või mittejärgimisest teavitama 20. detsembriks 2016. Finantsinspektsioon kavandab suuniste järgimist.
Juhul, kui Eesti turuosalistel on mõjuvaid põhjuseid, miks Eestis neid suuniseid järgima ei peaks, palume sellest hiljemalt 9. detsembriks 2016 teada anda Finantsinspektsiooni turujärelevalve ja sunni divisjonile e-posti aadressil: suurvali at fi dot ee.


Rakenduslike tehniliste standardite kehtestamine kindlustusandjatele seoses krediidikvaliteedi hinnangute jaotamisega objektiivsetele krediidikvaliteedi astmetele /21.10.2016
Rakenduslike tehniliste standardite kehtestamine krediidiasutustele ja investeerimisühingutele krediidikvaliteedi hinnangute ja astmete kohta /21.10.2016


14.09.2016
Euroopa Väärtpaberiturujärelevalve (ESMA) avaldas suunised ristmüügi kohta (ESMA/2016/574), milles käsitletakse käitumist ja organisatsioonilist korraldust, mida eeldatakse ristmüügiga tegelevatelt äriühingutelt, et vähendada investoritel sellega seoses tekkivat kahju.
13.09.2016
Euroopa Pangandusjärelevalve (EBA) avaldas suunised „Jaepangandustoodete järelevalve- ja juhtimiskorra kohta“ (EBA/GL/2015/18), milles käsitletakse toodete järelevalve- ja juhtimiskorra kehtestamist nii tootjatele kui ka levitajatele ettevõtjate sisekontrollisüsteemidega seotud üldiste korralduslike nõuete lahutamatu osana.